《送长儿盘赴金陵典斛》
宋代·吴泳

仕历四千石，官联六尚书。
耕无田二顷，居无宅一区。
余岂不念子，皇皇事田庐。
多藏损其志，厚殖益尔愚。
贫乃好消息，此言诚不迂。
子官视庚氏，俸禀颇有余。
疎花会结果，小水长通渠。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。